ריימונד גויס

**ריימונד גויס** (באנגלית: **Raymond Geuss**; נולד ב-10 בדצמבר 1946) הוא פילוסוף פוליטי, מומחה לחקר הפילוסופיה המערבית של המאות ה-19 וה-20 ופרופסור אמריטוס לפילוסופיה באוניברסיטת קיימברידג'. גויס התפרסם בזכות: סקירת התאוריה הביקורתית בחיבורו המוקדם *The Idea of a Critical Theory*; חקר הריאליזם הפוליטי בפילוסופיה הפוליטית האנגלופונית (כולל בספרו *Philosophy and Real Politics*); ומגוון של חיבורים עצמאיים אודות: ניטשה, אסתטיקה, קונטקסטואליזם (contextualism), פנומנולוגיה, היסטוריה של הרעיונות, תרבות ופילוסופיה עתיקה.

## ביוגרפיה
גויס נולד באוונסוויל, ארצות הברית למשפחה ממעמד הפועלים. הוא התחנך באוניברסיטת קולומביה (תואר ראשון בהצטיינות ב-1966, ודוקטורט ב-1971). עבודת הגמר בדוקטורט שלו נכתבה בהנחייתו של רוברט דנון קאמינג . גויס הושפע מאוד מסידני מורגנבשר  במהלך לימודיו באוניברסיטה.

גויס לימד באוניברסיטאות האמריקאיות פרינסטון, קולומביה ושיקגו, ובגרמניות בהיידלברג ופרייבורג לפני שהתקבל כמרצה בקיימברידג' ב-1993. בשנת 2000 הוא הפך לאזרח בריטי. הוא נבחר לעמית של האקדמיה הבריטית בשנת 2011.

גויס ליווה את עבודתם של מספר חוקרים בולטים הפועלים בהיסטוריה של הפילוסופיה הקונטיננטלית, הפילוסופיה החברתית והפוליטית ובפילוסופיה של האמנות. בין תלמידיו ניתן למנות את נשיא המרכז המשפטי לדרום העני לשעבר, ג'יי ריצ'רד כהן .

עד כה פרסם גויס 16 ספרי פילוסופיה, מתוכם ארבעה אסופות חיבורים. הוא גם ערך במשותף שתי מהדורות ביקורתיות של יצירותיו של ניטשה, "הולדת הטרגדיה" וכתבים מוקדמים*.* גויס גם פרסם שני אוספי תרגומים של שירה מטקסטים יווניים עתיקים, לטיניים וגרמנית גבוהה עתיקה.

## הערכה וביקורת
אלסדייר מקינטאייר כתב את הדברים הבאים על גויס:איש מבין הפילוסופים המוסריים והפוליטיים העכשוויים לא כותב חיבורים טובים יותר מריימונד גויס. הפרוזה שלו חדה, אלגנטית וצלולה. הטיעונים שלו לעניין. ובכך שהוא מזמין אותנו לשקול מחדש את מה שעד כה קיבלנו כמובן מאליו, הוא מעמיד בסימן שאלה לא רק תזה פילוסופית מסוימת זו או אחרת, אלא כמה מהפרויקטים הגדולים יותר שבהם אנו עוסקים. לעיתים קרובות גויס עושה זאת בחסכונות יוצאת דופן, תחילה גורם לנו להפוך את השאלות שלו לשלנו, ואז לגלות כמה קשה לענות עליהן.

## ביבליוגרפיה
### ספרים

* *The Idea of a Critical Theory* (1981)
* *Morality, Culture, and History* (1999)
* *Parrots, Poets, Philosophers, & Good Advice* (1999)
* *At Cross Purposes* (2001)
* *History and Illusion in Politics* (2001)
* *Public Goods, Private Goods* (2001)
* *Glück und Politik* (2004)
* *Outside Ethics* (2005)
* *Philosophy and Real Politics* (2008)
* *Politics and the Imagination* (2010)
* *A World Without Why* (2014)
* *Reality and its Dreams* (2016)
* *Changing the Subject: Philosophy from Socrates to Adorno* (2017)
* *Who Needs a World View?* (2020)
* *A philosopher looks at work* (2021)
* *Not thinking like a liberal* (forthcoming spring 2022)


## קישורים חיצוניים

* דף הבית של ריימונד גויס
* ראיון לפודקאסט Philosophy Bites עם ריימונד גויס על ריאל פוליטיקה
* ראיון בפודקאסט Philosophy Bites עם ריימונד גויס על ריאליזם ואוטופיות בפילוסופיה פוליטית
* ריאליזם, משאלת לב ואוטופיה: הרצאה מאת ריימונד גויס, 6 במאי 2010 במכון למחקר מתקדם, אוניברסיטת מינסוטה
* ראיון עם פיטר שיי, המכון למחקר מתקדם, אוניברסיטת מינסוטה

## הערות שוליים

קטגוריה:בעלי תואר דוקטור מאוניברסיטת קולומביה
קטגוריה:סגל אוניברסיטת פרייבורג
קטגוריה:סגל אוניברסיטת היידלברג
קטגוריה:סגל אוניברסיטת שיקגו
קטגוריה:סגל אוניברסיטת קולומביה
קטגוריה:פילוסופים אמריקאים
קטגוריה:סגל אוניברסיטת קיימברידג'
קטגוריה:פילוסופים של המאה ה-21
קטגוריה:אמריקאים שנולדו ב-1946